Document ID: 32009R0459

ΚΑΝΟΝΙΣΜΌΣ (ΕΚ) αριθ. 459/2009 ΤΗΣ ΕΠΙΤΡΟΠΉΣ
της 29ης Μαΐου 2009
σχετικά με την τροποποίηση του κανονισμού (ΕΚ) αριθ. 1249/96 για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 143 στοιχείο β) σε συνδυασμό με το άρθρο 4,
Εκτιμώντας τα ακόλουθα:
(1)
Το παράρτημα IVα του κανονισμού (ΕΚ) αριθ. 1249/96 της Επιτροπής (2) περιέχει τα υποδείγματα πιστοποιητικού καταλληλότητας που είναι εγκεκριμένα από την κυβέρνηση των Ηνωμένων Πολιτειών της Αμερικής όσον αφορά τις εξαγωγές του μαλακού σίτου υψηλής ποιότητας και του σκληρού σίτου υψηλής ποιότητας προς την Ευρωπαϊκή Κοινότητα. Οι αμερικανικές υπηρεσίες πληροφόρησαν τις υπηρεσίες της Επιτροπής σχετικά με τροποποίηση των εθνικών υποδειγμάτων τους. Είναι συνεπώς σκόπιμο να προσαρμοστούν τα εν λόγω υποδείγματα.
(2)
Συνεπώς, ο κανονισμός (ΕΚ) αριθ. 1249/96 θα πρέπει να τροποποιηθεί αναλόγως.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IVα του κανονισμού (ΕΚ) αριθ. 1249/96 αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 2009.

Labels: 2
17
15